CELEX: 32016R2224
Language: hr
Date: 2016-12-05 00:00:00
Title: Provedbena uredba Komisije (EU) 2016/2224 оd 5. prosinca 2016. o razvrstavanju određene robe u kombiniranu nomenklaturu

10.12.2016   
            
            
               HR
            
            
               Službeni list Europske unije
            
            
               L 336/22
            
         PROVEDBENA UREDBA KOMISIJE (EU) 2016/2224
   оd 5. prosinca 2016.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2), potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.
            
         
               (4)
            
            
               Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 34. stavkom 9. Uredbe (EU) br. 952/2013 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. prosinca 2016.
      
         
            Za Komisiju
         
         Stephen QUEST
         
            Glavni direktor
         
         
            Glavna uprava za oporezivanje i carinsku uniju
         
      
   
   
      (1)  SL L 269, 10.10.2013., str. 1.
   
   
      (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Obrazloženje
               
            
                  (1)
               
               
                  (2)
               
               
                  (3)
               
            
                  Električni aparat (tzv. „bežični adapter za zvučnike”) u kućištu dimenzija približno 52 × 52 × 13 mm i mase 26 g.
                  Bežični adapter za zvučnike sastoji se od:
                  
                              —
                           
                           
                              ugrađene punjive baterije,
                           
                        
                              —
                           
                           
                              digitalno-analognog pretvarača,
                           
                        
                              —
                           
                           
                              odašiljača i prijamnika temeljenog na tehnologiji Bluetooth (Profil napredne audio distribucije (A2DP)),
                           
                        
                              —
                           
                           
                              USB ulaza za punjenje, i
                           
                        
                              —
                           
                           
                              audio ulaza od 3,5 mm, za povezivanje sa sustavom zvučnika (ne podnosi se na carinski pregled).
                           
                        Aparat korisniku omogućuje slušanje glazbe s pametnog telefona ili sličnog prijenosnog uređaja na kućnom audio sustavu ili putem zasebnih zvučnika.
                  Zvučni signal šalje se bežično putem Bluetootha s pametnog telefona na aparat. U aparatu, digitalni signal pretvara se u analogni signal te se kabelima prenosi na kućni audio sustav ili zasebne zvučnike. Tipka „pauziraj/reproduciraj” na aparatu omogućuje zaustavljanje i pokretanje glazbe, ali ne dozvoljava odabir glazbe ni podešavanje jačine zvuka.
               
               
                  8517 62 00 
               
               
                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature i nazivima oznaka KN 8517  i 8517 62 00 .
                  Budući da aparat može samo slati i primati audio signale bežično putem Bluetootha (A2DP) te sam ne stvara zvučni signal niti proizvodi zvuk, ne može se smatrati aparatom za reprodukciju zvuka. Stoga je razvrstavanje proizvoda u tarifni broj 8519  isključeno.
                  Funkcija aparata je bežični prijem audio podataka s drugog uređaja (na primjer s mobilnog telefona) te prijenos tih podataka na zvučnike upotrebom kabela. Funkcija prijema, pretvorbe i prijenosa podataka obuhvaćena je nazivom oznake KN 8517 62 00 .
                  Aparat se stoga razvrstava u oznaku KN 8517 62 00  kao uređaj za prijem, konverziju i slanje glasa ili drugih podataka.